Úradný vestník L 183 , 16/07/1985 S. 0022 - 0023

Fínske špeciálne vydanie: Kapitola 9 Zväzok 1 S. 0124

Španielske špeciálne vydanie: Kapitola 07 Zväzok 4 S. 0003

Švédske špeciálne vydanie: Kapitola 9 Zväzok 1 S. 0124

Portugalské špeciálne vydanie Kapitola 07 Zväzok 4 S. 0003



Smernica Rady z 8. júla 1985, ktorou sa mení a dopĺňa smernica 68/297/EHS o štandardizácii opatrení týkajúcich sa bezcolného dovozu paliva v palivových nádržiach úžitkových motorových vozidiel (85/347/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 75 a 99, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže smernica 68/297/EHS [4], zmenená a doplnená smernicou 83/127/EHS [5], stanovila minimálne množstvo paliva v palivových nádržiach úžitkových motorových vozidiel, ktoré musí byť v rámci vnútorných hraníc spoločenstva oslobodené od cla; keďže z hľadiska zjednodušenia prechodu týchto hraníc by malo byť toto množstvo v počiatočnom štádiu zvýšené pre vozidlá, ktoré sú konštruované alebo vhodné pre prepravu cestujúcich; keďže Rada má v neskoršom termíne stanoviť zvýšenie pre vozidlá, ktoré sú konštruované alebo vhodné pre prepravu tovaru; keďže by bolo potrebné definovať pojem "bežná nádrž", PRIJALA TÚTO SMERNICU: Článok 1 Smernica 68/297/EHS sa mení a dopĺňa nasledovne: 1. článok 1 sa nahrádza takto: "Článok 1 Členské štáty v súlade s touto smernicou štandardizujú opatrenia pre bezcolný dovoz paliva v bežných nádržiach úžitkových motorových vozidiel, ktoré prechádzajú spoločné hranice medzi členskými štátmi." 2. Článok 2 sa nahrádza takto: "Článok 2 Na účely tejto smernice: - "úžitkové motorové vozidlo" znamená akékoľvek cestné motorové vozidlo, ktoré je svojou konštrukciou a vybavením vhodné a určené na prepravu za úhradu alebo bez nej: a) viac ako deviatich osôb vrátane vodiča; b) tovaru; - "bežné nádrže" znamenajú nádrže pevne zabudované výrobcom do všetkých motorových vozidiel rovnakého typu ako predmetné vozidlo a ktorých trvalé upevnenie umožňuje palivu, aby mohlo byť využité priamo, a to tak pre účely pohonu, ako aj v prípade potreby pre prevádzku chladiaceho systému. Za bežné nádrže sa tiež považujú plynové nádrže prispôsobené motorovým vozidlám, ktoré umožňujú priame využitie plynu ako paliva." 3. Odsek 1 článku 3 sa nahrádza takto: "1. Členské štáty povolia bezcolný dovoz nasledovných množstiev paliva v bežných nádržiach úžitkových motorových vozidiel: a) 200 litrov na vozidlo a cestu v prípade vozidiel určených a vhodných na prepravu tovaru, za úhradu alebo bez nej; b) 600 litrov na vozidlo a cestu v prípade vozidiel určených a vhodných na prepravu viac ako deviatich osôb vrátane vodiča za úhradu alebo bez nej. V súlade s postupom ustanoveným zmluvou, pokiaľ ide o túto vec, Rada na základe návrhu Komisie do 1. júla 1986 rozhodne o zvýšení množstva paliva, ktoré je možné bezcolne doviezť v bežných nádržiach vozidiel, uvedených pod písm. a) prvého pododseku." 4. Článok 5 sa ruší. Článok 2 Členské štáty prjmú opatrenia potrebné na dosiahnutie súladu s touto smernicou najneskôr do 1. októbra 1985. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 8. júla 1985 Za Radu predseda J. Santer [1] Ú. v. ES C 95, 6.4.1984, s. 4. [2] Ú. v. ES C 172, 2.7.1984, s. 15. [3] Ú. v. ES C 248, 17.9.1984, s. 13. [4] Ú. v. ES L 175, 23.7.1968, s. 15. [5] Ú. v. ES L 91, 9.4.1983, s. 28. --------------------------------------------------